OpenLLM-France/wikimedia huggingface dataset:
# Natació sincronitzada als Jocs Olímpics d'estiu de 2016

La Natació sincronitzada als Jocs Olímpics d'Estiu de 2016 es disputarà entre el 15 i el 20 d'agost al Maria Lenk Aquatic Center a Rio de Janeiro, (Brasil). En total es disputaran dues proves, el duet i l'equip.

## Classificació

Per cada NOC només poden participar un equip o duet per prova. Per classificar-se en la competició d'equips s'atorgaran places, un total de 8, en funció dels següents criteris:
* Una plaça pel país organitzador (Brasil)
* El millor país en cada Campionat continental a excepció del Campionat Panamericà,que ja és representat per Brasil.
* Els tres millors en el Campionat Preolímpic.
Per classificar-se en la competició de duet s'atorgaran places, un total de 24, en funció dels següents criteris:
* Els ja classificats en la prova per equips tindran dret a una plaça a la prova de duets.
* El millor país en cada Campionat continental.
* Els onze millors en el Campionat Preolímpic.

## Resum de medalles

| Prova | Or | Plata | Bronze |
| Duet detalls | RússiaNatalia Ishchenko Svetlana Romàixina | R.P. de la XinaHuang Xuechen Sun Wenyan | JapóYukiko Inui Risako Mitsui |
| Equips detalls | RússiaVlada Chigireva Natalia Ishchenko Svetlana Kolesnichenko Aleksandra Patskevich Svetlana Romàixina Alla Shishkina Maria Shurochkina Gelena Topilina Elena Prokofyeva | R.P. de la XinaGu Xiao Guo Li Li Xiaolu Liang Xinping Sun Wenyan Tang Mengni Yin Chengxin Zeng Zhen Huang Xuechen | JapóAika Hakoyama Yukiko Inui Kei Marumo Risako Mitsui Kanami Nakamaki Mai Nakamura Kano Omata Kurumi Yoshida Aiko Hayashi |

## Medal table

| Posició | País | Or | Plata | Bronze | Total |
| 1 | Rússia | 2 | 0 | 0 | 2 |
| 2 | R.P. de la Xina | 0 | 2 | 0 | 2 |
| 3 | Japó | 0 | 0 | 2 | 2 |
| Total | Total | 2 | 2 | 2 | 6 |

## Referències

* ↑ «Rio 2016: Synchronized Swimming». Rio 2016. Arxivat de l'original el 23 de gener 2015. [Consulta: 23 gener 2015].
# NEC

NEC té els següents significats:
* NEC Corporation, companyia multinacional japonesa de TIC, amb seu a Minato (Tòquio, Japó)
* NEC Nimega, club de futbol neerlandès de la ciutat de Nimega
* NEC - Near Earth Comets (anglès) - vegeu objecte proper a la Terra#Cometes propers a la Terra
* Nova Esquerra Catalana, partit polític socialdemòcrata catalanista partidari de la independència de Catalunya fundat el 2012 a Sitges sota l'impuls d'Ernest Maragall, ex-dirigent del Partit dels Socialistes de Catalunya
# Naha

Naha (那霸 市) és la ciutat capital de la prefectura d'Okinawa, al Japó. La ciutat actual va ser fundada el 20 de maig de 1921; no obstant això, va ser antigament un dels llocs més poblats de les illes Ryukyu i la capital del regne de Ryukyu des de principis del segle xv fins a la seva abolició el 1879 (per a alguns 1872).
Naha és una ciutat costanera situada a la part sud de l'illa d'Okinawa, la major de les illes Ryukyu. La seva costa es troba sobre el mar de la Xina Oriental.
Naha és el centre polític, econòmic i educatiu de la prefectura d'Okinawa. Durant el període feudal va ser també el centre religiós de la dinastia Ryukyu.

## Transport

L'Aeroport de Naha i el port donen servei a la ciutat. L'aeroport de Naha és el hub de la prefectura d'Okinawa.
El monorail d'Okinawa, també conegut com a Yui Rail (ゆいレール), enllaça l'aeroport amb el centre de Naha, Kokusai-dōri, Shintoshin, i amb la terminal de l'estació de Shuri, prop del castell de Shuri.

## Arts marcials

Naha-te ("mà Naha"), és un tipus d'art marcial desenvolupada a Naha. Al costat dels estils d'arts marcials de Tomari-te i Shuri-te va formar els fonaments per l'Okinawa-te, de la qual més tard va derivar l'actual karate-do.

## Enllaços externs

* Web oficial(japonès)
# Natalia Ivanova

Natalia Ivanova (11 de desembre de 1979) es una futbolista internacional del Kazakhstan. Juga com a centrecampista o defensa en el CSHVSM-Kairat. És internacional amb la Selecció femenina de futbol del Kazakhstan.
Durant els anys 2000 va jugar en l'Alma KTZH (conegut abans com a Temir Zholy), en el FK Universitet Vitebsk i en el CSHVSM-Kairat. El seu primer partit internacional va ser el 16 de juliol de 2003 en la Copa femenina de la UEFA 2003-04 entre el Temir Zholy i el Cardiff City Ladies Football Club.
El seu debut amb la Selecció femenina de futbol del Kazakhstan es va produir el 24 d'agost de 2003, en un partit classificatori per a l'Eurocopa Femenina de Futbol contra la Selecció femenina de futbol d'Estònia, en el que el seu equip va guanyar 3-2. No mai s'ha classificat per a una fasse final d'una competició internacional.

## Clubs

| Club | País |
| Temir Zholy | Kazakhstan |
| Alma KTZH | Kazakhstan |
| FK Universitet Vitebsk | Belarús |
| CSHVSM-Kairat | Kazakhstan |

## Referències

* «Natalya Ivanova» (en francés). FIFA. Arxivat de l'original el 7 d’octubre 2017. [Consulta: 6 octubre 2017].
* «Natalia Ivanova» (en francés). UEFA. [Consulta: 6 octubre 2017].
# Nanna Vainio

Nanna Vainio (29 de maig de 1991 a Ekenäs) és una esportista finesa que competeix en bàdminton en la categoria individual.

## Referències

* ↑ «Nanna VAINIO» (en anglès). BWF. [Consulta: 14 juliol 2016].
# Nictibi del Carib

El nictibi del Carib (Nyctibius jamaicensis) és una espècie d'ocell neotropical del gènere Nyctibius de la família Nyctibiidae. Existeixen cinc subespècies que s'estenen per Amèrica Central des de Costa Rica a Mèxic, i en les Antilles a Jamaica i L'Espanyola.

## Referències

* ↑ «Nictibi del Carib». Cercaterm. TERMCAT, Centre de Terminologia. Rev. 20/02/2021(català)
* ↑ «Northern Potoo Nyctibius jamaicensis» (en anglès). BirdLife International. [Consulta: 12 setembre 2021].
* ↑ «Fortieth supplement to the American Ornithologists' Union Check-list of North American Birds». Auk, núm.112, 1995, pàg. 819-830.
# Nictibi rogenc

El nictibi rogenc (Nyctibius bracteatus) és una espècie d'ocell de la família dels nictíbids (Nyctibiidae) propi de la conca amazònica.

## Descripció

Ocell de bona grandària, amb 21 - 25 cm de llarg. En general color rovellat amb grans taques blanques pels costats del pit.

## Hàbitat i distribució

Bosc. Per l'est dels Andes al sud de Colòmbia, est de l'Equador i el Perú, i localment a Guyana i nord del Brasil.

## Referències

* ↑ «Nictibi rogenc». Cercaterm. TERMCAT, Centre de Terminologia. Rev. 20/02/2021(català)
* ↑ Fitxa de Nyctibius bracteatus a Wiki Aves Rev. 23/11/2013 (portuguès)
* ↑ Fitxa de Nyctibius bracteatus a Infonatura Arxivat 2009-02-20 a Wayback Machine. Rev: 23/11/2013 (anglès)
# Nictofilinis

Els nictofilinis (Nyctophilini) són una tribu de ratpenats de la família dels vespertiliònids, formada per 17 espècies distribuïdes en dos gèneres. La seva distribució s'estén per Nova Guinea, Austràlia i algunes illes del Pacífic.

## Taxonomia

* Gènere Nyctophilus
* Gènere Pharotis

## Referències

* ↑ Naish, D. «Australasian big-eared bats, and how to (perhaps) single-handedly wipe out an entire species, 1890s-style (vesper bats part X)» (en anglès). ScienceBlogs, 07-04-2011. [Consulta: 3 octubre 2014].

## Enllaços externs

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Nin

«Nin» té aquests significats:
* Nin o nen, persona de curta edat.
* Nin (Croàcia), municipi de Croàcia.
* Andreu Nin i Pérez (el Vendrell, 1892 - Madrid/Alcalá de Henares?, Castella, 1937), destacat polític trotskista i traductor català.
* Gertrudis Nin i Barbany (Barcelona, 1941 - 2016), religiosa benedictina que va ser abadessa de Sant Pere de les Puelles (2000-11).
* Lluís Juste de Nin (Barcelona, 1945 - 2020), dibuixant de còmics i il·lustrador català.
# Neil Abercrombie

Neil Abercrombie (Buffalo, Nova York, 26 de juny de 1938) és un polític estatunidenc del Partit Demòcrata. Des de desembre de 2010 ocupa el càrrec de Governador de Hawaii.

## Enllaços externs

* Pàgina oficial del Governador de Hawaii
# Molí d'en Font

El molí d'en Font és un edifici industrial del rodal de Sabadell. És el més antic dels documentats al municipi. Després de les riuades del 1962, s'eliminà un gran meandre i el molí quedà a la riba dreta del riu Ripoll.

## Història

Tenim constància que l'any 973 en aquest meandre hi havia el primer molí de tot aquest tram del Ripoll. Al segle xi era un molí compartit per diverses persones que, per torns, tenien dret a moldre unes hores concretes. Pels volts del 1050, i gràcies a un testament, el monestir de Sant Llorenç del Munt rebé el molí. El monestir fou senyor del molí d'en Font i de l'antecessor del molí de l'Amat fins a almenys el segle xviii, i obligava la gent dels seus dominis a reparar-los, a anar-hi a moldre i a pagar-ne rendes. A la primeria del segle xviii, el molí estava derruït, però després consta com un molí draper en ple funcionament, i ho fou tot aquell segle. A l'inici del segle xix s'hi introduí el tèxtil i fou arrendat i sotsarrendat per diversos fabricants. La roda hidràulica encara es mantenia l'any 1902, tot i que coexistia amb una màquina de vapor.

## Referències

* ↑ Agustí Masvidal i Salavert; Joan Alsina i Giralt. Els molins del riu Ripoll. Sabadell: Amics de les Arts i de les Lletres de Sabadell, 1988, p. 38-39. ISBN 84-404-1116-2.
* 1 2 Lluís Fernàndez i Cesc Prat (coord.). Quatre itineraris pel Ripoll a Sabadell. Sabadell: Amics del Ripoll, 2004.

## Vegeu també

* Xemeneies de Sabadell
* Bassa de Can Català
# Clintonita

La clintonita és un mineral de la classe dels silicats que pertany al grup de la mica. Va ser anomenada en honor de DeWitt Clinton (1769-1828), home d'estat i naturalista nord-americà.

## Característiques

La clintonita és un silicat de fórmula química CaAlMg₂(SiAl₃O$_{10}$)(OH)₂. Cristal·litza en el sistema monoclínic en forma de cristalls pseudohexagonals tabulars de fins a 2,5 cm amb macles complexes; de forma foliada o lamel·lar irradiada; i també de forma massiva. La seva duresa a l'escala de Mohs és d'entre 3,5 i 6. S'han trobat els politipus 1M i els 2M$_1$ i 3A, tot i que els dos últims són poc freqüents.
Segons la classificació de Nickel-Strunz, la clintonita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

La clintonita es forma en esquists de clorita; en roques calcàries alterades metasomàticament i en skarns silícics prop de zones de contacte metamòrfiques. Va ser descoberta a Amity, al comtat d'Orange (Nova York, Estats Units). També ha estat descrita a Dinamarca, Eslovàquia, Espanya, Estats Units, Finlàndia, França, Hongria, Indonèsia, l'Iran, Israel, Itàlia, el Japó, Madagascar, Mèxic, la República Txeca, Romania, Rússia, Suècia, Xilei la Xina.

## Referències

* 1 2 «Clintonite» (en anglès). Mindat. [Consulta: 26 desembre 2019].
* 1 2 «Clintonite» (en anglès). Handbook of Mineralogy. Arxivat de l'original el 16 de juliol 2012. [Consulta: 31 gener 2020].
# Omsita

L'omsita és un mineral de la classe dels òxids, que pertany al grup de la cualstibita. Rep el nom de la localitat més propera, Oms, al departament de Pirineus Orientals, França.

## Característiques

L'omsita és un hidròxid de fórmula química Ni₂Fe$^{3+}$(OH)₆[Sb(OH)₆]. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema trigonal. La seva duresa a l'escala de Mohs és 3. És un mineral d'hidròxid de doble capa (LDH), amb una topologia coherent amb els membres del grup supergrup de l'hidrotalcita i del grup de la cualstibita.

## Formació i jaciments

Va ser descoberta al Correc d'en Llinassos, a la localitat d'Oms, dins el departament dels Pirineus Orientals, a Occitània, França. Es tracta de l'únic indret on ha estat descrita aquesta espècie mineral.

## Referències

* ↑ «Omsite» (en anglès). Mindat. [Consulta: 21 març 2018].
Supergrup de la hidrotalcita :
# Licomedes de Mantinea

Licomedes de Mantinea (en llatí Lycomedes, en grec antic Λυκομήδης) fou un militar i home d'estat arcadi. Segons Xenofont i Pausànies va néixer a Mantinea d'una família rica, i era molt ambiciós.

## Biografia

Va ser un dels fundadors de Megalòpolis l'any 370 aC i segons Diodor de Sicília l'autor del plànol de la ciutat, encara que Pausànies diu que eren d'Epaminondes. L'any 369 aC Licomedes era el general de la Lliga Arcàdia i va derrotar prop d'Orcomen els espartans dirigits per Politrop. També va atacar Pel·lene a Lacònia i va fer esclaus als seus habitants.
A partir del 368 aC va mostrar forts sentiments nacionalistes i va fomentar l'enveja i l'odi dels arcadis cap a Tebes. Licomedes, en un exordi, va recordar als seus conciutadans que eren fills d'aquella terra, el seu nombre, la importància dels seus generals i homes il·lustres, i que l'aliança amb el seu país era tant important per a Tebes com abans va ser per Esparta. És possible que aquest sentiment nacional d'Arcàdia hagués escurçat l'estada d'Epaminondes al Peloponès en la seva segona invasió. Xenofont i Diodor de Sicília parlen del valor exhibit pels arcadis a les batalles i dels èxits de les seves victòries.

### El congrés de Tebes del 367 aC

El mateix esperit d'independència va mostrar l'any 367 aC, al congrés celebrat a Tebes, després del retorn dels enviats grecs a Susa, quan es va llegir el dictamen del rei Artaxerxes I de Pèrsia que afavoria extraordinàriament a Tebes. Els tebans van exigir a tos els delegats que juressin respectar el dictamen, i Licomedes va dir que aquella reunió no havia d'haver celebrat a Tebes sinó al lloc on hi va haver la guerra. Els tebans van respondre amb ràbia que allò portava a la discòrdia i al final de l'aliança i Licomedes es va retirar del congrés amb els seus col·legues

### Aliança amb Atenes

El 366 aC la pèrdua d'Oropos va exasperar als atenencs contra els seus aliats i Licomedes va proposar llavors una aliança entre Tebes i Arcàdia, proposta inicialment rebutjada pels atenesos, ja que comportava una ruptura del seu tractat amb Esparta, però més tard va ser considerada, ja que si Arcàdia era independent de Tebes allò anava bé tant als atenesos com als espartans. Licomedes al seu retorn per mar des d'Atenes es va aturar a un punt concret de la costa del Peloponès per recollir uns exiliats arcadis, i allí alguns d'aquests exiliats el van assassinar.

## Referències

* ↑ 2.Lycomedes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 846
# Nekhvorosxanski

Nekhvorosxanski - Нехворощанский (rus) - és un khútor del krai de Krasnodar, a Rússia. Es troba a la vora esquerra del Txelbas, davant de Léninski. És a 37 km al sud-est de Tikhoretsk i a 126 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessibles des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Oms (Gurb)

Oms és una masia de Gurb (Osona) inclosa a l'Inventari del Patrimoni Arquitectònic de Catalunya.

## Descripció

Masia de tipus senyorial, de planta allargada amb coberta a diferents vessants. La majoria de les obertures són balcons amb barrots de ferro de formes ondulants o finestres que s'han convertit en petits balcons, també amb barrots de ferro.
Caracteritzen la façana principal dos pisos de galeries amb arcades de mig punt.
La portalada ha estat modificada.
La façana obre a un pati o lliça envoltada de petites dependències d'ús domèstic o pel bestiar, de recent construcció.

## Història

Segurament fou construïda molt avançat el segle xviii, ja que la galeria o porxos formen part integral del conjunt de la masia.
Les reformes que ha sofert durant el segle XX afecten principalment a la façana principal i a les petites dependències del voltant del pati.

## Referències

* 1 2 3 4 5 6 «Oms». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Villanueva del Río y Minas

Villanueva del Río y Minas és un municipi de la província de Sevilla, Andalusia, Espanya. El 2007 tenia 5.229 habitants. La seva extensió superficial és de 154 km² i té una densitat de 34,0 hab/km². És una localitat peculiar formada per diversos nuclis poblacionals amalgamats amb el temps, destacant: Villanueva del Río (poble matriu de l'actual municipi), La Mina, assentament sorgit a mitjans del segle xix entorn una important conca hullera i l'enclavament de "El Carbonal", construït per a la plantilla d'una important fàbrica de ciments. També se li ha conegut com a Villanueva de las Minas o Minas la Reunión. El poble matriu era Villanueva del Río, pertanyent a la casa d'Alba, però la massiva explotació de les mines de carbó a partir del segle xix, va fer que l'activitat passés al nou llogaret, que finalment es va fer una sola.

## Monuments d'interès

* A uns 7 km del poble, en plena Sierra Nord de Sevilla, es troben les ruïnes del municipium Flavium Muniguense (Munigua), destacant pel seu important conjunt de temples d'època imperial, dels més grans de la Bètica.
* El Conjunt Històric Minas de la Reunión
* L'Església de Santiago el Major (segle xv), amb un important enteixinat mudèjar original
* L'Església de San Fernando (neogòtica del segle xx)
* El Teatre Cinema San Fernando (1933)
* Les ruïnes del palau dels Marquesos de Villanueva (incendiat el segle xviii, no ha estat tocat des de llavors).

## Demografia

A l'origen, els habitants d'aquesta localitat van ser treballadors emigrats d'altres zones rurals, sobretot d'Andalusia Oriental, i també francesos i alemanys, que eren els encarregats de l'organització a l'empresa de mines. Després del tancament de les mines el 1972, moltes persones es van veure obligades a emigrar a Catalunya, amb el que el cens des de llavors ha sofert alts i baixos. Nombre d'habitants en els últims deu anys.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2007 |
| 5.953 | 5.549 | 5.549 | 5.467 | 5.364 | 5.302 | 5.264 | 5.236 | 5.237 | 5.229 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | José Rodríguez Dieguez (1979) i Raimundo Gámez Herrera | PSOE | 19/04/1979 |
| 1983 - 1987 | Raimundo Gámez Herrera | PSOE | 28/05/1983 |
| 1987 - 1991 | Raimundo Gámez Herrera i Víctor Mora Fernández (1987) | PSOE | 30/06/1987 |
| 1991 - 1995 | Víctor Mora Fernández | PSOE | 15/06/1991 |
| 1995 - 1999 | Mahmoud Hassan Al-Omari Rusan | AIM | 17/06/1995 |
| 1999 - 2003 | Rafael Bonillo Pérez | PSOE | 03/07/1999 |
| 2003 - 2007 | María José Cervantes Medina | PSOE | 14/06/2003 |
| 2007 - 2011 | María José Cervantes Medina | PSOE | 16/06/2007 |
| 2011 - 2015 | Francisco Barrera Delgado | UM | 11/06/2011 |
| 2015 - 2019 | Maria Josefa Ferre Córdoba (2015) i Miguel Ángel Barrios González (2017) | UM-PSOE | 13/06/2015 |
| 2019 - 2023 | Miguel Ángel Barrios González | PSOE | 15/06/2019 |
| Des del 2023 | n/d | n/d | 17/06/2023 |
# Orfeu (desambiguació)

«Orfeu» té aquests significats:
Mitologia
Música
Cosmologia
Vegeu també
* Quartet Vocal Orpheus, grup vocal masculí català
* Orfeó: una agrupació coral d'entitats mogudes per un esperit amateur
* Orfeu negre, pel·lícula de Marcel Camus de 1959.
# Villapalacios

Villapalacios és un municipi de la província d'Albacete, que es troba a 98 km de la capital de la província. Limita amb Alcaraz, Vianos, Salobre i Bienservida

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Manuel Montano Morales | PSOE | 14/06/2003 |
| 2007 - 2011 | M. Isabel Serrano Prada | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Festes

Festes patronals: del 13 al 17 de setembre

## Enllaços externs

* Web de l'Ajuntament de Villapalacios
* Historia de Villapalacios
# Ouerdanine

Ouerdanine o El Ouerdanine (àrab: الوردانين, al-Wardānīn) és una ciutat de Tunísia, situada uns 15 km a l'oest de la ciutat de Monastir, a la governació de Monastir, a la carretera entre Msaken i Monastir. Té uns 5.000 habitants. És capçalera d'una delegació amb una població de 17.270 habitants (cens del 2004).

## Economia

És una ciutat majoritàriament dedicada a l'agricultura amb explotació d'oliveres.

## Administració

És el centre de la delegació o mutamadiyya homònima, amb codi geogràfic 32 52 (ISO 3166-2:TN-12), dividida en cinc sectors o imades:
* Ouerdanine Nord (32 52 51)
* Ouerdanine Sud (32 52 52)
* Menzel Khair (32 52 53)
* Sidi Bou Othman (32 52 54)
* Oued El Jebs (32 52 55)
Al mateix temps, forma una municipalitat o baladiyya (codi geogràfic 32 13).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].